In ‘n huwelik saam met ‘n vrou wat ‘n Jezebel is raak die man passief en gee sy Godgegewe outoriteit en leiersposisie oor aan die vrou.
Nie elke vrou wat egter die leiding neem in ‘n huwelik is ‘n Jezebel nie. Meeste vroue wat passiewe mans het verag eintlik sy optrede want hulle wil eintlik graag ‘n man hê wat die leiding sal gee en hulle wil nie regtig al die besluite neem nie. Hierdie vroue aanvaar bloot die leiersposisie in die gesin omdat hul passiewe mans (Agabs) weier om dit te doen.
Kinders wat grootword in 'n huisgesin waar een ouer die Jezebel is en die ander Agab word baie onseker groot en hulle verag gewoonlik beide ouers. Die Jezebel-ouer word verag omdat hy/sy die kinders gedomineer het en hulle eie waarde gesteel het en die Agab-ouer word verag omdat hy/sy die kind nie teen die ander ouer kon beskerm nie. Baie keer word kinders wat uit so ‘n huis kom self όf ‘n Jezebel όf ‘n Agab as gevolg van die bloedlynvloeke en die feit dat hul verwond is en baie seergekry het. Dit word meestal ‘n bose kringloop.
Volgens Ing is homoseksualiteit, lesbiese neigings en egskeidings ‘n paar van die meer ernstige gevolge van 'n vesting van Jezebel in 'n gesin of familie. Aborsie is ook in baie gevalle die nalatenskap van die Jezebel gees.
In die geval van 'n pastoor wat diepgewortelde onsekerhede en wonde in sy sielsdimensie het, kan hy begin om homself te isoleer en word dan 'n tiran met geen insette van of verantwoordelikheid teenoor enige ander persoon nie.